**Səməni halvası** — şirniyyat növü.

Novruzla bağlı elə şirniyyatlar var ki, hazırlanması çətin olduğundan çox az adam onu bişirməyə həvəs göstərir. Onlardan biri də xalq arasında səməni halvası kimi tanınan şirniyyat növüdür.

Faydası
-------

Səməni halvasına bəzən suhan halvası və ya *İsfahan halvası* da deyirlər. Səməni halvasını başqa şirniyyatlardan fərqləndirən xüsusiyyətlərdən biri onun demək olar ki, ekoloji cəhətdən tam təmiz olmasında, yalnız təbii məhsullardan hazırlanmasındadır. Dietoloqlar müasir istehsalın insan orqanizminə vurduğu ziyanı təsdiqləməyə məcburdurlar.

Səməni halvası öz faydalı keyfiyyətinə görə Azərbaycan mətbəxinin bir sıra şirniyyatlarını geridə qoyur. Uşağa süd verən analara məhz səməni halvasını məsləhət görürlər, çünki tərkibindəki ədviyyələr belə qadının südünü artırır.

Novruzda bişirilən səməni halvası "jenşen"dən də faydalıdır, yaxşı bişirilmiş səməni halvası qan dövranını, insanın əhval-ruhiyyəsini yaxşılaşdırır.

Hazırlanma texnologiyası
------------------------

Səməni və ya İsfahan halvasının maraqlı bişirilmə texnologiyası var. Halvanı bişirmək üçün yüksək keyfiyyətli, çox da köhnə olmayan buğda tələb olunur. Buğda təmizlənir, yuyulur və ilıq suya qoyulur. Suya qoyulmuş buğda dəfələrlə yuyulmalıdır ki, suda qalıb iylənmasin. Bir-iki gün belə yuyulduqdan sonra buğdanın şişdiyini müşahidə edirik, bundan sonra buğda bir də yuyulur və yaş torbanın içinə qoyulur. Burda da buğdanın yuyulması və nəmlənməsi davam etdirilir. Buğdanın keyfiyyətindən asılı olaraq bu proses 2–7 gün arasında davam edə bilər.

Bu prosesin sonunda xeyli miqdarda özündən rişə vermiş buğda alınacaq. Nəzərə almaq lazımdır ki, halvanın keyfiyyətli olması üçün rişələrin göyərməsinə imkan vermək lazım deyil. Lap sonda rişələnmiş buğdalar bir də yuyulur və ət maşınında çəkilir. Klassik variantda, yəni keçmişdə aydın məsələdir ki, onları ət maşınında çəkməyiblər, taxtadan olan tabaqlarda buğdanı əzib südünü çıxarıb istifadə edərmişlər. İndi rahatlıq üçün ət maşınıda çəkilir. Ət maşınında çəkilmiş kütləni tənzif vasitəsilə sıxıb suyunu alırlar. Məhz bu kütlə səməni halvasının bişirilməsində istifadə edilir.

Başqa variant da var. Bəzi insanlar buğdanı çəkəndən sonra bir qazana töküb üzərinə bir az su əlavə edirlər və bir gün soyuducuda saxlayırlar (çox saxlamaq olmaz, çünki turşuyar). Sonra qazandakı qarışığı tənzifdən keçirirlər.

Daha sonra alınmış mayedə unu yoğururlar. Artıq səməni halvasını bişirmək olar. Bunun üçün mümkün qədər yekə mis və ya çuqun tava götürülür. Bundan əlavə halvanı qarışdırmaq üçün möhkəm dəstəyi və iti burnu olan ərsin deyilən mis əşyadan istifadə edilir. Ərsin yoxdursa, onu əvəz edə bilən başqa alət gərəkdir. Əslində isə ərsinin olması çox vacibdir, çünki səməni halvası çox uzun müddətə əmələ gəlir və halvanı qarışdırmaq üçün ərsinin olmaması bu işi yerinə yetirən insanı yersiz əsəbləşdirir.

Beləliklə, səməni halvası mis tavada ərsin vasitəsilə daim qarışdırlmaqla hazırlanır. Halva yanmasın deyə ara-sıra halvanın altına kərə yağı vurulur. Bu qarışdırma prosesi 4–8 saatacan çəkə bilər. Sona yaxın xəmir qəhvəyi rəngə çalır.

Halva hazır olduqdan sonra ona doşab, bir qədər xırdalanmış qoz ləpəsi və müxtəlif ədviyyələr vurulur. Deyirlər ki, səməni və ya İsfahan halvasına bütün ədviyyələrdən bir qədər vurmaq lazımdır. Vurulması vacib olan ədviyyələr bunlardır: mixək, darçın, zəncəfil, qara istiot, sarıkök, zirə, cirə, razyana. Əl altda olan başqa ədviyyələrdən də qatmaq olar. Məsələn, cöhüz, qara çörəkotu, keşniş tumu və s. Maraqlıdır ki, bütün ədviyyələrin qatılması təklif olunsa da, səməni halvasına zəfəranın qatılması məsləhət bilinmir. Ola bilər ki, bu, zəfəranın başqa ədviyyələri sevməməsi və əsasən təklikdə yeməklərə qatılması ilə bağlıdır.

Bütün qarışıqlar halvaya qıtılandan sonra onu qoğal formasına salıb açıq yerə sərirlər. Ortasına də bəzək üçün qoz ləpəsi düzürlər. Səməni halvası artıq hazırdır.

Kulinariya dərsliklərində təklif olunan nisbətlər aşağıdakıdır:

* Buğda – 100 q.
* 1-ci növ buğda unu – 500 q.
* ərinmiş yağ – 100q. doşab – 200q.
* qoz ləpəsi – 100q.
* cirə – 2 q.
* istiot – 1q.
* darçın – 2q.
* razyana – 1q.

Səməni halvası ilə bağlı mərasimlər
-----------------------------------

Səməni halvası ilə bağlı bəzi mərasimlər də olub. Məsələn, böyük çillənin başlanğıcında insanlar qışdan qorxmadıqlarını nümayiş etdirməkçün səməni halvası bişirərmişlər. Halvanın ununu 7 evdən götürərmişlər. Bişirəndə içinə badam, olmadıqda isə fındıq qoyarmışlar. Elə əsl mərasim də bundan sonra başlarmış. Qadınlar səməni tavasının başına dolanıb yallı gedər və səs-səsə verib oxuyarmışlar:

Səməni, saxla məni,  

İldə cücərdərəm səni.   

Səməniyə saldım badam,   

Qoymurlar bir barmaq dadam.  

Səməni, bezana gəlmişəm,   

Uzana-uzana gəlmişəm.   

Halva hazır olandan sonra onu evlərə paylayarmışlar

İstinadlar
----------

1. ↑  "Yeməli səməni". 2014-09-12 tarixində orijinalından arxivləşdirilib. İstifadə tarixi: 2009-03-16.

Həmçinin bax
------------

* Halva
* Novruz

| ⛭Azərbaycan mətbəxi |
| --- |
| 

| Salatlar və qəlyanaltılar |
| --- |
| Çoban salatı • Göyərti küküsü • Kütüm küküsü • Lobya fisincanı • Soyutma |  |

 |
| 

| Şorbalar və həlimlər |
| --- |
| Piti • Küftə-bozbaş • Turşu-sıyıq • Parça bozbaş • Toyuq şorbası • Düşbərə • Xaş • Kəllə-paça • Sulu xingal • Dovğa • Ovdux-doğramac • Xəmiraşı • Balva • Zəfəran şorbası • Nar şorbası • Azərbaycan şorbası • Qovurma bozbaş • Umac • Şəki gürzəsi • Şəki pitisi • Balıq küftəsi • Balıq buğlaması • Balıq fırında |  |

 |
| 

| Quru xörəklər |
| --- |
| Balıq qızartması • Nar qovurma • Turşu qovurma • Boz qovurma • Alça və limonla qovurma • Gəncə qovurması • Cız-bız • Tava əti • Badımcan çığırtması • Təndirdə qızardılmış cücə • Arzuman küftəsi • Rizə küftə • Ovriştə • Yayma • Əzmə • Səbzi qovurma • Qiymə-çığırtma • Kartoflu qızardılmış balıq
 • Ləvəngi • Qızardılmış nərə balığı |  |

 |
| 

| Kabablar |
| --- |
| Balıq kababı • Balıqdan tava kabab • Banket kababı • Basdırma kabab • Bildirçin kababı • Cücə kabab • Qara ciyər kababı • Qazan kababı • Tikə kabab • Toyuq kababı • Həvaskar kababı • Lülə kabab • Tavakababı • Pomidor kababı |  |

 |
| 

| Plovlar |
| --- |
| Parça döşəmə plov • Şüyüd plov • Toyuq plov • Çığırtma plov • Qiymə plov • Xam-döşəmə plov • Səbzi-qovurma plov • Lobya-çilov plov • Fisincan plov • Meyvə plov • Şeşəndaz plov • Ali müsəmbə plov • Şirin plov • Südlü plov • Kükü plov |  |

 |
| 

| Dolmalar |
| --- |
| Yarpaq dolması • Kələm dolması • Badımcan dolması • Bibər dolması • Pomidor dolması • Soğan dolması • Heyva dolması • Balıq dolması • Alma dolması • Göbələkli kələm dolması • Qoyun qolu dolması • Əvəlik dolması |  |

 |
| 

| Xəmir xörəkləri |
| --- |
| Ət qutabı • Gürzə • Naxçıvan gürzəsi • Yumru gürzə • Düşbərə • Əriştə • Xəngəl • Ətli kömbə |  |

 |
| 

| Şirniyyat |
| --- |
| Badambura • Ballıbadı • Paxlava • Gəncə paxlavası • Şəkərbura • Şəkərçörəyi • Şorqoğalı • Şirinçörəyi • Qozlu Ordubad dürməyi • Badamlı borucuq • Qozlu borucuq • Lənkəran külçəsi • Quba tıxması • Bakı qurabiyyəsi • Azərbaycan nanı • Şəki oyması • Bamiyə • Fəsəli • Şirin nazik • Səməni halvası • Tər halva • Şəkər pendir • Şəki külçəsi • Qırmabadam • Tel • Gülablı qovut • Şamaxı mütəkkəsi • Qaysaba |  |

 |
| 

| Turşular |
| --- |
| Alça turşusu • Badımcan turşusu• Əzgil turşusu • Gavalı turşusu • Həftəbecər turşusu • İçi doldurulmuş bibər turşusu • Pomidor turşusu • Sarımsaq turşusu • Xiyar turşusu • Qarışıq turşu • Zeytun turşusu • Zoğal turşusu |  |

 |